yakhyo/uz-wiki huggingface dataset:
Marc Anthony

Marco Antonio Muñiz (; 16-sentyabr 1968-yilda tugʻilgan) Marc Anthony () nomi ostida tanilgan amerikalik qoʻshiqchi, qoʻshiqnavis, aktyor va teleproduserdir. U barcha zamonlarning singllari eng koʻp sotilgan tropical salsa janrida ijod qiluvchi artistidir. Latin salsa balladalari bilan tanilgan Anthony koʻplab yutuqlarga, jumladan, uch marta Grammy Award, olti marta Latin Grammy Awardga loyiq topilgan hamda hozirga qadar umumjahon boʻylab 12 milliondan oshiq albomlarini sotishga muvaffaq boʻlgan. U, shuningdek, 2009-yilda Congressional Hispanic Caucus Institute (CHCI) ning Lifetime Achievement mukofotiga sazovor boʻlgan. 2009-yilning 16-sentyabrida esa „2009 CHCI Chairʼs Lifetime Achievement Award“ga ham loyiq topilgan. U yana singllari eng koʻp sotilgan tropical/salsa artist boʻlgani hamda Billboardning tropical albomlarga koʻra chartlarida eng koʻp birinchi oʻrinni band qilgan albomlari uchun Guinness rekordlar kitobiga kiritilgan. U, shuningdek, Billboard Latin Tropical Airplay chartida 32 ta qoʻshigʻi bilan eng koʻp birinchi oʻrinni egallagan artist oʻlaroq qayd etilgan.

Diskografiyasi 

 When the Night is Over (Little Louie Vega bilan birgalikda) (1991)
 Otra Nota (1993)
 Todo a Su Tiempo (1995)
 Contra la Corriente (1997)
 Marc Anthony (1999)
 Libre (2001)
 Mended (2002)
 Amar Sin Mentiras (2004)
 Valió la Pena (2004)
 El Cantante (2007)
 Iconos (2010)
 3.0 (2013)
 Opus (2019)

Turnelari 
 Juntos en concierto 2005 (Chayanne va Alejandro Fernández bilan)
 Juntos en concierto 2006 (Laura Pausini va Marco Antonio Solís bilan)
 Juntos en concierto 2007 (Jennifer Lopez bilan)

Filmografiyasi

Film

Televideniye 
 2000: Happily Ever After: Fairy Tales for Every Child (teleserial) — Mario (ovoz bergan) (3-fasl, 12-qism)
 2010-2011: HawthoRNe (TV series) — ofitser Nick Renata (2-3-fasl)
 2012: The X Factor — mehmon (2-fasl, 9-qism)

Sahna

Manbalar

Havolalar 

 Rasmiy sayti 
 Marc Anthony Billboard.comda 
 

1968-yilda tugʻilganlar
Yashayotgan insonlar
Amerikalik erkak qoʻshiqchilar
Amerikalik erkak aktyorlar
Amerikalik erkak televideniye aktyorlari
Grammy mukofoti sovrindorlari
Amerikalik erkak pop-qoʻshiqchilar
Firdavsbek Musabekov

Firdavsbek Ulugʻbek oʻgʻli Musabekov (tugʻ. 1997-yil 11-fevral, Andijon, Andijon viloyati, Oʻzbekiston) — oʻzbek suzuvchisi-paralimpiyachi, Oʻzbekiston terma jamoasi aʼzosi. 2016-yilgi Yozgi Paralimpiya oʻyinlari Olimpiya chempioni, 2020-yilgi Yozgi Paralimpiya oʻyinlari ishtirokchisi, Jahon chempionati kumush medali sovrindori, Yozgi Paraosiyo oʻyinlari gʻolibi va sovrindori.

Martaba 
2008-yildan boshlab Firdavsbek oʻzi tugʻilib oʻsgan Andijon shahridagi „Delfin“ sport klubida suzishni boshlagan. 2015- yildan buyon xalqaro musobaqalarda qatnashib kelmoqda.

2016-yilda Rio-de-Janeyroda (Braziliya) boʻlib oʻtgan Yozgi Paralimpiya oʻyinlarida u ukrainalik suzuvchi Aleksey Fedin bilan birga SB13 100 metrga brass usulida suzishda 1: 04,94 hisobida oltin medalni qoʻlga kiritdi. Oʻsha yili Oʻzbekiston Prezidenti Shavkat Mirziyoyev Musabekovni "Oʻzbekiston iftixori " faxriy unvoni bilan.

Firdavsbek Musabekov 2018-yilda Berlinda (Germaniya) boʻlib oʻtgan Xalqaro Paralimpiya Jahon suzish seriyasida 50 metrga brass usulida suzish boʻyicha kumush medal, 200 metrga esa xuddi shu uslubda bronza medalini qoʻlga kiritdi. Oʻsha yili Jakartada (Indoneziya) boʻlib oʻtgan yozgi Paraosiyo oʻyinlarida SB13 toifasida 100 metrga brass usulida birinchi oʻrinni egalladi va kompleks bilan SM13 toifasida 200 metr masofaga kumush medalni qoʻlga kiritdi.

2019-yilda esa Firdavsbek Londonda (Buyuk Britaniya) paralimpiya suzish boʻyicha jahon chempionatida SB13 toifasida 100 metrga brass usulida suzish boʻyicha kumush medalni qoʻlga kiritdi. 2021-yilda Tokioda (Yaponiya) boʻlib oʻtgan Yozgi Paralimpiya oʻyinlarida SB13 toifasida 100 metrga brass usulida suzish boʻyicha 1:05.85 natija bilan toʻrtinchi oʻrinni egalladi.

Manbalar 

Kishilar
Yashayotgan insonlar
Oʻzbekiston para-suzuvchilari
Paralimpiya oʻyinlaridagi oʻzbekistonlik oltin medal sohiblari
Oʻzbekistonda tugʻilganlar
Andijon viloyatida tugʻilganlar
Oʻzbekiston kishilari
Islom Aslanov

Islom Daminovich Aslanov (tugʻ. 16-oktyabr 1993-yil, Toshkent) — oʻzbek para-sportchisi, suzuvchi. 2019-yilda uch karra jahon chempioni. 2018-yilgi Paralimpiya oʻyinlarining uch karra chempioni. Tokio-2020 Paralimpiya oʻyinlarining bronza medali sovrindori.

Tarjimai hol 
Islom  Aslanov 16-oktyabr 1993-yilda  Toshkent shahrida tugʻilgan.

Unvon va yutuqlari 
2014-yilda Islom  Janubiy Koreyaning Incheon shahrida boʻlib oʻtgan Osiyo oʻyinlarida erkaklar oʻrtasida 4x100 metrga aralash estafeta bahslarida bronza medalini qoʻlga kiritdi. Shuningdek, u yana ikkita musobaqada qatnashdi: erkaklar oʻrtasida 50 metrga batterflyay va 100 metrga batterflyay suzish. Erkaklar oʻrtasida 4×100 m masofaga erkin usulda estafeta bahslarida u finalda 5-oʻrinni egalladi.

2018-yilda Islom Daminovich uchta oltin medalni, bir kumush medal va oʻtkazilgan 2018-yilda Paralimpiya oʻyinlarining bronza medalini qoʻlga kiritdi Jakartada(Indoneziy)).

2019-yilda u Buyuk Britaniyaning London shahrida boʻlib oʻtgan paralimpiya suzish boʻyicha jahon chempionatida erkaklar oʻrtasida 50 metrga erkin usulda S13 suzish boʻyicha kumush medalni qoʻlga kiritdi. Shuningdek, u S13 100 metrga erkin usulda va S13 erkaklar oʻrtasida 100 metrga batterflyay usulida suzishda kumush medalni qoʻlga kiritdi.

Tokio-2020 Paralimpiya oʻyinlarida Islom Aslanov S13 100 metrga batterflyay usulida suzish boʻyicha bronza medalini qoʻlga kiritdi. Oʻsha yili Oʻzbekiston Prezidenti Shavkat Mirziyoyevning farmoni bilan Islom Aslanov “Jasorat” medali    bilan taqdirlandi  .

Manbalar 

Toshkentda tugʻilganlar
Yashayotgan insonlar
1993-yilda tugʻilganlar
Jasorat medali sohiblari
Oʻzbekiston para-suzuvchilari
Paralimpiada oʻyinlaridagi oʻzbekistonlik bronza medal sohiblari
Oʻzbekistonda tugʻilganlar
Oʻzbekiston kishilari
Nozimaxon Qayumova

Nozimaxon Noʻmonjonovna Qayumova (tugʻ. 1992-yil 17-avgust, Namangan viloyati, Oʻzbekiston) — oʻzbekistonlik para yengil atletikachi, nayza uloqtirish boʻyicha ixtisoslashgan, Oʻzbekiston terma jamoasi aʼzosi. 2016-yilgi Yozgi Paralimpiada va 2020-yilgi Yozgi Paralimpiada oʻyinlarida ikki karra chempioni. Yengil atletika boʻyicha Jahon chempionatining ikki karra sovrindori.

Faoliyati 
2007-yilda u professional sport bilan shugʻullana boshladi. 2016-yildan boshlab u xalqaro musobaqalarda qatnasha boshladi. Rio-de-Janeyroda (Braziliya) boʻlib oʻtgan Yozgi Paralimpiada oʻyinlarida u F13 toifasida nayza uloqtirish boʻyicha 44,58 m natija bilan oltin medalni qoʻlga kiritib, yangi jahon rekordini oʻrnatdi. Oʻsha yili Oʻzbekiston Respublikasi Prezidenti Shavkat Mirziyoyev Qayumovani Oʻzbekiston iftixori faxriy unvoni bilan.

2017-yilda Londonda (Buyuk Britaniya) yengil atletika boʻyicha oʻtkazilgan jahon chempionatida u F13 toifasida nayza uloqtirishda 41,25 m natija bilan kumush medalni qoʻlga kiritdi. 2019-yilda Dubayda (BAA) boʻlib oʻtgan yengil atletika boʻyicha oʻtkazilgan jahon chempionatida u nayza uloqtirish musobaqasida 38,86 metr natija bilan bronza medalini qoʻlga kiritdi. Shunday qilib, 2020-yilgi Yozgi Paralimpiada oʻyinlariga litsenziya olgan.

2021-yilda Tokioda (Yaponiya) boʻlib oʻtgan Yozgi Paralimpiada oʻyinlarida u F13 toifasida nayza uloqtirish boʻyicha 42,59 metr natija bilan oltin medalni qoʻlga kiritdi va ikki karra Paralimpiada chempioniga aylandi. Oʻsha yili Oʻzbekiston Respublikasi Prezidentining Shavkat Mirziyoyevga farmoni bilan Nozimaxon „Oʻzbekiston Respublikasida xizmat koʻrsatgan sportchi“ bilan taqdirlangan.

Manbalar 

Yashayotgan insonlar
1992-yilda tugʻilganlar
17-avgustda tugʻilganlar
Oʻzbekiston para-yengil atletikachilari
Paralimpiya oʻyinlaridagi oʻzbekistonlik oltin medal sohiblari
Oʻzbekistonda tugʻilganlar
Oʻzbekiston kishilari
Ibrohimhalil Yoʻldoshev

Ibrohimxalil Xabibulla oʻgʻli Yoʻldoshev 2001-yil 14-fevral kuni, Yangier shahrida tugʻilgan. Ibrohimxalil Yoʻldoshev oʻzbek futbolchisi boʻlib, Rossiyaning „Nijniy Novgorod“ klubi va Oʻzbekiston Olimpiya futbol terma jamoasi himoyachisi hisoblanadi.

Futbolchilik faoliyati 
Ibrohimxalil Yoʻldoshev Toshkentning „Paxtakor“ akademiyasida tahsil olgan. 2019-yilda asosiy tarkibga taklif qilingan, Ibrohimxalil Yoʻldoshev Oʻzbekiston chempioni boʻlgan, biroq u bor-yoʻgʻi bitta oʻyin oʻtkazgan. 2020-yilda u „Bunyodkor“ga ijaraga oʻtgan va u yerda bir mavsum oʻtkazib, 21 ta oʻyinda maydonga tushib, 1 ta gol muallifi boʻlgan. U 2021-yilda „Paxtakor“ga ijaradan qaytgan va u yerda 12 ta oʻyin oʻtkazib, 2 ta gol urgan va Oʻzbekiston Superkubogi sohibiga aylangan. 2021-yil 26-avgustda u RPLga oʻtgan. Ibrohimxalil Yoʻldoshev Rossiyaning „Nijniy Novgorod“ klubi bilan shartnoma imzolagan va ertasi kuni asosiy tarkibda „Ximki“ga qarshi oʻynagan. 2024-yil yanvar oyida Qozogʻistonning „Qayrat“ klubiga ijaraga berilgan.

Milliy terma jamoa 
U 2020-yilning 3-sentabr kuni Tojikistonga qarshi oʻrtoqlik uchrashuvida Oʻzbekiston kattalar terma jamoasi safida debyut qilgandi.

Yutuqlari 
Paxtakor

 Oʻzbekiston Superligasi chempioni (1): 2019,
 Oʻzbekiston Superkubogi sohibi (1): 2021,
 Oʻzbekiston Kubogi sohibi (1): 2019,
 Oʻzbekiston Liga kubogi sohibi (1): 2019

Manbalar 
2001-yilda tugʻilganlar
14-fevralda tugʻilganlar
Yangiyerda tugʻilganlar
Sirdaryo viloyatida tugʻilganlar

Havolalar 
 Yoʻldoshev – „Nijniy Novgorod“da 
 Ibrohimxalil Yoʻldoshev – Futbol boʻyicha Oʻzbekiston chempionati 2020
 „Paxtakor“ ilk bor Oʻzbekiston Superkubogini qoʻlga kiritdi
 Transfermarkt (igrok)
 Soccerway

Sirdaryo viloyati kishilari
Yashayotgan insonlar
Oʻzbekistonlik erkak futbolchilari
Erkak futbol himoyachilari
Oʻzbekiston milliy terma jamoasi erkak futbolchilari
Oʻzbekiston 21 yoshgacha boʻlgan terma jamoasi futbolchilari
Oʻzbekiston yoshlar terma jamoasi futbolchilari
Paxtakor jamoasi futbolchilari
Bunyodkor klubi futbolchilari
FC Pari Nizhny Novgorod futbolchilari
Qayrat klubi futbolchilari
Oʻzbekiston Superligasi futbolchilari
Rossiya Premyer-ligasi futbolchilari
Qozogʻiston Premyer-ligasi futbolchilari
Oʻzbekistonlik muhojir erkak futbolchilari
Qozogʻistondagi chet ellik erkak futbolchilari
Osiyo oʻyinlari 2022 futbolchilari
Futbol boʻyicha Osiyo oʻyinlari sovrindorlari
Yozgi Olimpiada 2024 futbolchilari
Alifbo boʻyicha sportchilar
Dua Lipa

Dua Lipa (1995-yil 22-avgustda tugʻilgan) ingliz qoʻshiqchisi, qoʻshiqnavisi va modelidir. Lipa koʻplab yutuqlarga, jumladan olti marta Brit, uch marta Grammy, ikki marta MTV Europe Music Awards, bir marta MTV Video Music Award, ikki marta Billboard Music Awards, bir marta American Music Awardga sazovor boʻlgan, ikki marta Guinness rekordlar kitobiga kiritilgan.

Model oʻlaroq faoliyatidan soʻng, u 2014-yilda Warner Bros. Records studiyasi bilan shartnoma imzoladi hamda 2017-yilda eponimik debyut albomini chiqardi. Albom UK Albums Chartda uchinchi pogʻonaga koʻtarildi. Albomga kiritilgan yetti singldan ikkitasi — „Be the One“ va „IDGAF“ singllari UK Singles Chart hit-paradida yuqori pogʻonalardan oʻrin oldi. Albomdagi „New Rules“ singli Buyuk Britaniya hit-paradlarida birinchi pogʻonaga, AQSh hit-paradlarida esa oltinchi pogʻonaga koʻtarildi. Albom umumjahon boʻylab koʻplab mamlakatlarda platina sertifikatini oldi hamda 2018-yilda Lipaga ikkita Brit mukofotini keltirdi.

Uning 2018-yilda Calvin Harris bilan birgalikda ijro etgan „One Kiss“ ashulasi Buyuk Britaniya hit-paradlarida birinchi pogʻonaga koʻtarildi va mamlakatda shu yil eng uzoq vaqt birinchi oʻrinda qolgan singlni ijro etgan ayol artistga aylandi, hatto buning uchun 2019-yilda „Yil qoʻshigʻi“ nominatsiyasida Britga sazovor boʻldi. 2019-yilda u „Eng yaxshi yangi artist“ va „Eng yaxshi raqs qaydi“ (Silk City bilan birgalikda ijro etilgan „Electricity“ ashulasi uchun) nominatsiyalarida Grammy mukofotiga loyiq koʻrildi. Shu yilning oxirida, Lipa ikkinchi studiyaviy albomining asosiy singli oʻlaroq „Don't Start Now“ ashulasini omma eʼtiboriga taqdim etdi. AQSh va Buyuk Biritaniya hit-paradlarida birinchi pogʻonaga, AQShning yil oxiridagi hit-paradlarida esa toʻrtinchi pogʻonaga koʻtarilgan ushbu qoʻshiq 2020-yilda AQShda ayol xonanda ijrosidagi tijoriy jihatdan eng muvaffaqiyatli boʻlgan ashula boʻldi. Uning keyingi singllari boʻlmish „Levitating“, „Physical“ va „Break My Heart“ ashulalari ham hit-paradlarda yuqori oʻntalik safiga kirdi.

Lipaning 2020-yilda chiqarilgan ikkinchi studiyaviy albomi — Future Nostalgia tanqidchilar tomonidan xush qarshilandi. Albom „Yil albomi“, „Yil yozuvi (zapisi)“ va „Yil qoʻshigʻi“ kabi nominatsiyalarni oʻz ichiga olgan oltita Grammy mukofotlariga nomzod boʻldi va bu albom Lipaning Buyuk Britaniya hit-paradlarida birinchi pogʻonaga koʻtarilgan ilk albomi boʻldi. Albom 2021-yilgi Britni topshirish marosimida Britan ayol solo artisti va Yil albomi mukofotlarini qozonishida Lipaga yordam berdi. U koʻplab yutuqlarga, jumladan Time 100 Next roʻyxati (2021) dan oʻrin olishga sazovor boʻlgan.

Diskografiyasi 

 2017: Dua Lipa
 2020: Future Nostalgia
 2024: Radical Optimism

Filmografiyasi 
 2022: Argylle

Turnelari 
 Hotter Than Hell Tour (2016)
 US and Europe Tour (2017)
 The Self-Titled Tour (2017-2018)
 Future Nostalgia Tour (2022)

Mukofot va nomzodliklari

Manbalar

Havolalar 

 
 
 

1995-yilda tugʻilganlar
Yashayotgan insonlar
Ingliz qoʻshiqchilari
Ingliz modellari
Angliyalik aktrisalar
Grammy mukofoti sovrindorlari
Brit mukofoti sovrindorlari
LGBT huquqlari faollari
Mohigul Hamdamova

Mohigul Kabayor qizi Hamdamova (tugʻ. 1995-yil 2-oktyabr, Fargʻona, Fargʻona viloyati, Oʻzbekiston) – oʻzbekistonlik para yengil atletikachi, nayza, disk va yadro uloqtirish boʻyicha ixtisoslashgan, Oʻzbekiston terma jamoasi aʼzosi. 2020-yilgi Yozgi Paralimpiada oʻyinlari oltin medal sohibi va 2024-yilgi Yozgi Paralimpiada oʻyinlari bronza medali sovrindori, Yozgi Para-Osiyo o'yinlari kumush medali sohibi.

Faoliyati 
2016-yilda u professional sport bilan shugʻullana boshladi. 2017-yildan buyon Oʻzbekiston terma jamoasi safida xalqaro musobaqalarda ishtirok etib kelmoqda. 2018-yilda Jakartada (Indoneziya) oʻtkazilgan Yozgi Para-Osiyo oʻyinlarida nayza uloqtirish boʻyicha F57 toifasida u 24,19 m natija bilan kumush medalni qoʻlga kiritdi. Xuddi shu oʻyinlarda u yadro uloqtirishda sakkizinchi, disk uloqtirishda esa oʻninchi oʻrinni egalladi.

2019-yilda Tunisda Paralimpiya yengil atletika boʻyicha Gran-pri bosqichida disk va nayza uloqtirish boʻyicha oltin, yadro uloqtirishda kumush medalni qoʻlga kiritdi. Ushbu Gran-pridagi gʻalaba Jahon chempionatida qatnashish huquqini berdi. Dubayda (BAA) boʻlib oʻtgan Yengil atletika boʻyicha jahon chempionatida (HPK) disk uloqtirish boʻyicha F57 toifasida u 27,92 ball bilan beshinchi, yadro uloqtirishda 8,39 m natija bilan toʻqqizinchi oʻrinni egalladi.

2021-yilda Dubayda (BAA) Paralimpiya atletika boʻyicha Gran-pri bosqichida u disk uloqtirish boʻyicha F57 toifasida oltin medal va nayza uloqtirish musobaqasida kumush medalni qoʻlga kiritdi. Tokioda (Yaponiya) boʻlib oʻtgan Yozgi Paralimpiya oʻyinlarida disk uloqtirish boʻyicha F57 toifasida 31,46 m natija bilan u oʻyinlarning oltin medalini qoʻlga kiritdi. Oʻsha yili Oʻzbekiston Respublikasi Prezidenti Shavkat Mirziyoyev farmoni bilan Mohigulga Oʻzbekiston iftixori faxriy unvonini berdi.

Mukofotlari 
 „Jasorat“ medali (2024-yil)

Manbalar 

„Oʻzbekiston iftixori“ unvoni bilan taqdirlanganlar
Fargʻonada tugʻilganlar
Kishilar
Yashayotgan insonlar
1995-yilda tugʻilganlar
2-oktyabrda tugʻilganlar
Oʻzbekiston para-yengil atletikachilari
Paralimpiya oʻyinlaridagi oʻzbekistonlik oltin medal sohiblari
Paralimpiada oʻyinlaridagi oʻzbekistonlik bronza medal sohiblari
Oʻzbekistonda tugʻilganlar
Oʻzbekiston kishilari
Nikita Ribkin

Nikita Ribkin ( 1992-yil 20-yanvar; Toshkent, Oʻzbekiston) – oʻzbek futbolchisi boʻlib, darvozabon sifatida oʻynagan. Oʻzbekiston yoshlar terma jamoasi safida bir necha oʻyin oʻtkazgan. Nikita Ribkin – Oʻzbekiston milliy terma jamoasiga chaqirilgan, lekin hech qachon oʻynamagan.

Futbolchilik faoliyati 
Nikita Ribkin Toshkentning „Paxtakor“ klubi tarbiyalanuvchisi hisoblanadi. U ushbu klubning yoshlar jamoasida oʻynagan. Shuningdek, 2008-2009-yillarda Germaniyaning „Nyurnberg“ klubi yoshlar jamoasida oʻynagan. 2009-yilda u vatanidagi „Paxtakor“ga qaytgan va uzoq muddat jamoaning ikkinchi darvozaboni boʻlgan. 2016-yilning yozida u Oʻzbekistonning boshqa klubi „Qoʻqon 1912“ga oʻtib, 2018-yilgacha oʻynagan. 2018-yilda Bekobodning „Metallurg“ va shu nomdagi „Andijon“ jamoalarida toʻp surgan.

2019-yil mart oyi boshida Nikita Ribkin oʻzining professional oʻyin faoliyatini yakunlaganini eʼlon qilgan va bu haqda oʻzining shaxsiy Facebook sahifasida yozgan.

Yutuqlari 
Yoshlar klublari:

 2005-2007 Paxtakor
 2007-2009 Nyurnberg

Klubdagi karyerasi:

 2009-2016 Paxtakor 32 oʻyin (0 goʻl)
 2016-2018 Qoʻqon 1912 21 oʻyin (0 goʻl)
 2018 Metallurg Bekobod 0 oʻyin (0 goʻl)

Milliy jamoadagi faoliyati

Oʻzbekiston (yoshlar) 12 oʻyin (0 goʻl)

Manbalar

Havolalar 
 Transfermarkt.com saytidagi profili
 Soccerway.com saytidagi profili

Yashayotgan insonlar
Oʻzbekistonlik erkak futbolchilari
Erkak futbol darvozabonlari
Paxtakor jamoasi futbolchilari
Qoʻqon 1912 klubi futbolchilari
Metallurg Bekobod klubi futbolchilari
Andijon klubi futbolchilari
Oʻzbekiston milliy terma jamoasi erkak futbolchilari
Oʻzbekistonlik muhojir erkak futbolchilari
Alifbo boʻyicha sportchilar
Safiya Burxonova

Safiya Kaimovna Burxonova (tugʻ. 1989-yil 1-dekabr, Oʻzbekiston SSR) — oʻzbekistonlik para yengil atletikachi, yadro uloqtirishda bellashadi. 2024-yilgi Yozgi Paralimpiya oʻyinlari kumush medali sohibasi. 2020-yilgi Yozgi Paralimpiya oʻyinlarini chempioni, 2016-yilgi Yozgi Paralimpiya oʻyinlarining kumush medali sovrindori, Osiyo chempioni.

Faoliyati 
Safiya Burxonova 2008-yilgi yengil atletika boʻyicha Osiyo chempionatida uchinchi oʻrinni egalladi. U oʻzining birinchi oʻn yetti metrlik zarbasini 2009-yilda urib, Oʻzbekiston milliy chempionligini qoʻlga kiritdi. Bu muvaffaqiyat unga 2010-yilgi Osiyo oʻyinlarida qatnashish imkonini berdi va finalda yettinchi oʻrinni egalladi. 2011-yilgi Safiya yengil atletika boʻyicha Osiyo chempionatida toʻrtinchi oʻrinni egalladi.
2012-yilgi Osiyo Gran-prisida u ketma-ket uchta gʻalabani qoʻlga kiritdi. Oʻsha yili Olmaotada (Qozog'iston) musobaqada u oʻzining shaxsiy eng yaxshi koʻrsatkichini — 17,44 metrni qayd etdi. 2013-yilgi yengil atletika boʻyicha Osiyo chempionatida yadro uloqtirish boʻyicha beshinchi oʻrinni egalladi.

2014-yilgi yopiq inshootlardagi yengil atletika boʻyicha Osiyo chempionatida ilk qitʼa chempionligini qoʻlga kiritdi, bunda uning 16,80 metrga zarbasi gʻalaba qozonish uchun yetarli boʻldi.

2016-yilda Rio-de-Janeyroda (Braziliya) boʻlib oʻtgan Yozgi Paralimpiya oʻyinlarida Safiya yadro uloqtirishda (F12 toifasi) kumush medalni qoʻlga kiritdi. Toʻrt yildan soʻng Safiya Burxonova Tokioda Yozgi Paralimpiya oʻyinlarida oltin medalni qoʻlga kiritdi. Oʻsha yili Oʻzbekiston Respublikasi Prezidenti Shavkat Mirziyoyev farmoni bilan Safiyaga Oʻzbekiston iftixori faxriy unvoni berildi.

Mukofotlari 
 Mehnat shuhrati ordeni (2024-yil)

Manbalar 

Yashayotgan insonlar
1989-yilda tugʻilganlar
1-dekabrda tugʻilganlar
Oʻzbekiston SSRda tugʻilganlar
Oʻzbekiston para-yengil atletikachilari
Paralimpiya oʻyinlaridagi oʻzbekistonlik oltin medal sohiblari
Paralimpiada oʻyinlaridagi oʻzbekistonlik kumush medal sohiblari
„Oʻzbekiston iftixori“ unvoni bilan taqdirlanganlar
Irish Singles Chart

Irish Singles Chart (irlandcha: Cairt Singil na hÉireann) Irlandiya rasmiy haftalik singllar xit-paradidir. Unga Irish Recorded Music Association (IRMA) tomonidan asos solingan.

Rekordlar 
Qoʻshiqlari Irish Singles Chart xit-paradida birinchi pogʻonaga koʻtarilgan ijrochilar

Manba:

Manbalar

Havolalar 
 Irish Singles Chart – Top 30 oʻrin
 Rasmiy Irish Singles Chart Top 50

Musiqiy chartlar
Nafisa Mo‘minova

Nafisa Mo'minova (tug'. 1990-yil 1-fevral, Toshkent) — oʻzbek shaxmatchisi, ayollar oʻrtasida grossmeyster (2013). Oʻzbek shaxmatchilari orasida birinchi boʻlib xalqaro grossmeyster unvonini qoʻlga kiritdi.

Biografiyasi 
Nafisa toʻrt yoshida otasi unga shaxmat oʻynashni oʻrgatgan. Fargʻona viloyati Oʻzbekiston viloyati 2-sonli bolalar va oʻsmirlar sport maktabi bitiruvchisi. 2007-yili Nafisa Mo'minova shaxmat boʻyicha qizlar oʻrtasida oʻtkazilgan Oʻzbekiston chempionatida gʻoliblikni qoʻlga kiritdi. 2008-yili Tehronda shaxmat boʻyicha oʻsmirlar oʻrtasidagi Osiyo chempionatida 18 yoshgacha boʻlgan qizlar oʻrtasida ikkinchi oʻrinni egalladi. U shaxmat boʻyicha ayollar oʻrtasidagi Oʻzbekiston chempionatining koʻp karra laureati boʻlib, ikkita oltin (2008, 2011), kumush (2009) va ikkita bronza (2005, 2007) medallarini qoʻlga kiritgan.

Shaxmat bo'yicha ayollar o'rtasidagi jahon chempionatida qatnashgan:

 2008-yilda Nalchikda birinchi raundda Tatyana Kosintsevaga yutqazdi ;
 2010-yilda Antakyada birinchi raundda Chju Chenga yutqazdi.

U FIDE (2013-2014) ayollar o'rtasidagi "Gran-pri"da qatnashgan, ammo to'rtta turnirda o'ninchi o'rindan yuqoriga ko'tarila olmadi.

Nafisa  toʻrtta shaxmat olimpiadasida (2008-2012, 2016) Oʻzbekiston sharafini himoya qilgan. U ikki marta (2008, 2016) ayollar jamoalari oʻrtasidagi Osiyo chempionatlarida qatnashgan va jamoaviy bahslarda kumush medalni (2016) qoʻlga kiritgan. 2010- yilda Osiyo oʻyinlarining shaxmat boʻyicha ayollar oʻrtasidagi jamoaviy turnirida qatnashib, jamoaviy bahslarda bronza medalini qoʻlga kiritgan. Shuningdek, 2009-yil Yopiq inshootlardagi Osiyo oʻyinlarining ayollar oʻrtasidagi shaxmat boʻyicha jamoaviy turnirida qatnashib, jamoaviy bahsda kumush medalni qoʻlga kiritdi.

Manbalar 

1990-yilda tugʻilganlar
1-fevralda tugʻilganlar
Toshkentda tugʻilganlar
Yashayotgan insonlar
Kishilar
Oʻzbekiston shaxmatchilari
Shaxmatchi ayol grossmeysterlar
Shaxmat boʻyicha Osiyo oʻyinlari sovrindorlari
Toshkent sport kishilari
Oʻzbekiston Milliy universiteti bitiruvchilari
Oʻzbekiston uchun Osiyo oʻyinlari kumush medali sohiblari
2010-yilgi Osiyo oʻyinlarida medal sohiblari
Hayitjon Alimova

Hayitjon Abdulla qizi Alimova (tugʻ. 1992-yil 9-yanvar, Toshkent, Oʻzbekiston ) - oʻzbek dzyudochisi-paralimpiyachi 70 va 78 kg.dan yuqori vazn toifalarida kurash olib boradi. 2016-yilgi yozgi Paralimpiya oʻyinlarining kumush medali, Paraosiyo oʻyinlari va Jahon kubogi sovrindori.

Martaba 
Hayitjon Alimova 2011-yili Toshkentda boʻlib oʻtgan dzyudo boʻyicha Jahon kubogi bosqichida 78 kilogrammgacha boʻlgan vazn toifasida birinchi davrada qozogʻistonlik dzyudochi Galiya Ulmentaevaga  yutqazib qoʻydi.

2014-yilda Incheon shahrida ( Koreya Respublikasi ) boʻlib oʻtgan Yozgi Para-Osiyo oʻyinlarida 78 kg dan yuqori vazn toifasida u finalda xitoylik dzyudochi Yuan Yanpingga imkoniyatni boy berib, oʻyinlarning kumush medalini qoʻlga kiritdi. Oʻsha yili Oʻzbekiston chempionatida 78 kilogrammdan yuqori vazn toifasida bronza medalini qoʻlga kiritdi.

2015-yilda Eger shahrida ( Vengriya ) koʻzi ojizlar va zaif koʻruvchilar oʻrtasida oʻtkazilgan dzyudo boʻyicha jahon kubogi bosqichida 70 kilogrammdan ortiq vazn toifasida bronza medalini qoʻlga kiritdi. Ammo Seulda ( Koreya Respublikasi ) boʻlib oʻtgan koʻzi ojizlar va zaif koʻruvchilar oʻrtasidagi Jahon oʻyinlarida dzyudo boʻyicha 70 kg dan ortiq vazn toifasida u atigi beshinchi oʻrinni egalladi  .

2016-yilda Rio-de-Janeyroda ( Braziliya ) boʻlib oʻtgan Yozgi Paralimpiya oʻyinlarida 70 kg dan ortiq vazn toifasida u finalda xitoylik ayol Yuan Yanpingga yutqazib, kumush medalni qoʻlga kiritdi . Oʻsha yili Oʻzbekiston Prezidentining farmoni bilan Shavkat Mirziyoyev“Oʻzbekiston Respublikasida xizmat koʻrsatgan sportchi ” unvoni berildi .

Manbalar 

Yashayotgan insonlar
1992-yilda tugʻilganlar
9-yanvarda tugʻilganlar
Oʻzbekiston para-dzyudochilari
Paralimpiada oʻyinlaridagi oʻzbekistonlik kumush medal sohiblari
Oʻzbekistonda tugʻilganlar
Oʻzbekiston kishilari
Sherzod Namozov

|}
Sherzod Nasimovich Namozov (tugʻ. 1992-yil 3-avgust, Buxoro viloyati, Oʻzbekiston) — oʻzbek dzyudochisi-paralimpiyachi, 60 kg gacha vazn toifasida ishtirok etadi. 2016-yilgi Yozgi Paralimpiya oʻyinlari chempioni, Jahon chempionati sovrindori, ikki karra Osiyo chempionati gʻolibi, ikki karra Yozgi Paraosiyo oʻyinlari gʻolibi, 2020-yilgi Yozgi Paralimpiya oʻyinlari ishtirokchisi.

Martaba 
Sherzod Namozov Buxoro viloyatining Gazli shahrida dzyudo bilan shugʻullana boshlagan . 2014-yilda Inchxon shahrida (Koreya Respublikasi) boʻlib oʻtgan Yozgi Paraosiyo oʻyinlarida 60 kg vazn toifasida u finalda moʻgʻulistonlik dzyudochi Uuganxuu Bolormaani magʻlub etib, oltin medalni qoʻlga kiritdi. Koloradoda (AQSh) koʻzi ojizlar va zaif koʻruvchilar oʻrtasida dzyudo boʻyicha oʻtkazilgan jahon chempionatida u oʻz vazn toifasida bronza medalini qoʻlga kiritdi.

Sherzod Namozov 2016-yilda Rio-de-Janeyroda (Braziliya) boʻlib oʻtgan Yozgi Paralimpiya oʻyinlarida 60 kg gacha vazn toifasida u finalda yaponiyalik dzyudochi Makoto Xiroseni magʻlub etdi va shu tariqa Olimpiada oltin medalini qoʻlga kiritdi. Oʻsha yili Oʻzbekiston Prezidenti Shavkat Mirziyoyev Sherzodni "Oʻzbekiston iftixori " faxriy unvoni bilan taqdirlandi.

2017-yili Toshkent shahrida dzyudo boʻyicha koʻzi ojizlar va zaif koʻruvchilar oʻrtasida oʻtkazilgan Osiyo chempionatida 60 kilogrammgacha boʻlgan vazn toifasida finalda koreyalik dzyudochi Min Chje Lini magʻlub etib, Sherzod oltin medalni qoʻlga kiritdi. 2018-yilda esa Jakartada (Indoneziya) boʻlib oʻtgan Yozgi Paraosiyo oʻyinlarida 60 kg gacha vazn toifasida finalda yana Min Chje Lini magʻlub etib, oʻyinlarning oltin medalini qoʻlga kiritdi . Oʻsha yili Lissabonda (Portugaliya) dzyudo boʻyicha koʻzi ojizlar va nogironlar oʻrtasida oʻtkazilgan jahon chempionatida u oʻz vazn toifasida bronza medalini qoʻlga kiritdi .

2019-yili Atirau shahrida (Qozogʻiston) dzyudo boʻyicha koʻzi ojizlar va zaif koʻruvchilar oʻrtasida oʻtkazilgan Osiyo chempionatida 60 kilogramm vazn toifasida u finalda qozogʻistonlik Anuar Sariyevga qarshi ringga koʻtarilib, oltin medalni qoʻlga kiritdi. Shuningdek, 2021-yilda Tokioda (Yaponiya) boʻlib oʻtgan Yozgi Paralimpiya oʻyinlarida 60 kg vazn toifasida u atigi beshinchi oʻrinni egalladi.

Mukofotlari 
 „Oʻzbekiston Respublikasida xizmat koʻrsatgan sportchi“ faxriy unvoni (2024-yil)

Manbalar 

Yashayotgan insonlar
Oʻzbekiston para-dzyudochilari
Paralimpiya oʻyinlaridagi oʻzbekistonlik oltin medal sohiblari
Oʻzbekistonda tugʻilganlar
Oʻzbekiston kishilari
Guljanoy Naimova

Guljanoy Abdullo qizi Naimova (tugʻ 2001-yil 1-yanvar, Oʻzbekiston) — oʻzbek taekvondo paralimpiyachisi, 58 kg dan yuqori vazn toifasida. 2021-yilda XVI yozgi Paralimpiya oʻyinlarida u oltin medalni qoʻlga kiritib, taekvondo boʻyicha Oʻzbekistondan birinchi chempion boʻldi. Parataekvondo boʻyicha jahon chempionatining ikki karra sovrindori, parataekvondo boʻyicha Yevropa chempionati sovrindori.

Martaba 
Guljana Naimova 2017-yilda Londonda (Buyuk Britaniya) taekvondo boʻyicha Paralimpiya oʻyinlari boʻyicha oʻtkazilgan jahon chempionatida K44 toifasida 58 kilogrammdan yuqori vaznda kumush medalni qoʻlga kiritdi. 2019-yili esa Antaliya (Turkiya) shahrida boʻlib oʻtgan Paralimpiya taekvondo boʻyicha jahon chempionatida K44 toifasida u oʻz vazn toifasida bronza medalini qoʻlga kiritdi. Oʻsha yili Bari shahrida (Italiya) taekvondo boʻyicha Yevropa Paralimpiya chempionatida u kumush medalni qoʻlga kiritdi  .

2021-yilda Tokioda (Yaponiya) boʻlib oʻtgan Yozgi Paralimpiya oʻyinlarida K44 toifasida 58 kg dan yuqori vaznda Guljanoy finalda braziliyalik Debora Bezerra de Menezesni magʻlub etib, taekvondo boʻyicha Oʻzbekistondan ilk Olimpiya chempioni boʻldi . Oʻsha yili Oʻzbekiston Prezidenti Shavkat Mirziyoyev Guljana Naimovani „Oʻzbekiston iftixori“ faxriy unvoni bilan taqdirlandi.

Mukofotlari 
 „Oʻzbekiston Respublikasida xizmat koʻrsatgan sportchi“ faxriy unvoni (2024-yil)

Manbalar 

„Oʻzbekiston iftixori“ unvoni bilan taqdirlanganlar
Yashayotgan insonlar
2001-yilda tugʻilganlar
1-yanvarda tugʻilganlar
Oʻzbekiston para-taekvondochilari
Paralimpiya oʻyinlaridagi oʻzbekistonlik oltin medal sohiblari
Oʻzbekistonda tugʻilganlar
Oʻzbekiston kishilari
Syndicat National de l'Édition Phonographique

Syndicat national de l'édition phonographique (; qisqartmasi SNEP) Fransiya musiqa sanoati manfaatlarini muhofaza qiladigan tashkilot hisoblanadi. Dastlab, SNICOP qisqartmasi ostida tanilgan ushbu tashkilot faoliyatini 1922-yildan boshlagan hamda hozirda 48 ta shirkatga boʻlingan.

Rekordlar

Ijrochisiga koʻra 10 ta xit qoʻshiq

Manbalar

Havolalar 
 rasmiy SNEP sayti
 Les Charts chartlari arxivi

Musiqiy chartlar
Kseniya Aleksandrova

Kseniya Nikolaevna Aleksandrova (tugʻ. 8-sentyabr 2000-yil, Samarqand, Samarqand viloyati, Oʻzbekiston) — badiiy gimnastika boʻyicha oʻzbek sportchisi, xalqaro toifadagi Oʻzbekiston sport ustasi, Oʻzbekiston terma jamoasi aʼzosi. 2021-yilda u badiiy gimnastika boʻyicha koʻpkurash, toʻp bilan, halqa va kaltak bilan mashq qilish boʻyicha guruh mashqlari boʻyicha Osiyo chempioni boʻldi. 2020-yilgi Yozgi Olimpiada oʻyinlari ishtirokchisi.

Martaba 
Kseniya badiiy gimnastika bilan 2008-yilda Samarqandda murabbiy Valeriya Grudnyak rahbarligida shugʻullana boshlagan.

2017-yilda Ostona shahrida (Qozogʻiston) badiiy gimnastika boʻyicha oʻtkazilgan Osiyo chempionatida beshta toʻp bilan jamoaviy mashq bajarish boʻyicha kumush medalni qoʻlga kiritdi.

2019-yilda Pattayada (Tailand) badiiy gimnastika boʻyicha oʻtkazilgan Osiyo chempionatida Kseniya Oʻzbekiston terma jamoasi tarkibida beshta toʻp va aylana bilan tayoq bilan mashq bajarishda ikkita oltin, koʻpkurashda kumush medalni qoʻlga kiritdi. Toshkent shahrida oʻtkazilgan badiiy gimnastika boʻyicha jahon kubogi bosqichida koʻpkurashda umumjamoa hisobida kumush medalni qoʻlga kiritdi.

2021-yilda Toshkent shahrida oʻtkazilgan badiiy gimnastika boʻyicha Osiyo chempionatida guruh mashqlarida koʻpkurash (83950 natija), toʻp bilan urish (natija 44100), halqa va tayoq (natija 41700) boʻyicha terma jamoa safida uchta oltin medalni qoʻlga kiritdi. Rossiyalik murabbiy Yekaterina Pirojkova boshchiligidagi badiiy gimnastika boʻyicha Oʻzbekiston terma jamoasining Osiyo chempionatidagi gʻalabasi Oʻzbekiston terma jamoasiga Tokioda (Yaponiya) boʻlib oʻtadigan yozgi Olimpiya oʻyinlarida ishtirok etish imkonini berdi. Oʻsha yili Toshkent shahrida oʻtkazilgan badiiy gimnastika boʻyicha jahon kubogi bosqichida guruh mashqlari boʻyicha terma jamoa bilan koʻpkurash va toʻp bilan uloqtirish boʻyicha oltin, halqa va tayoqlarda kumush medalni qoʻlga kiritdi. Moskva Gran-prisining guruh mashqlarida u koʻpkurash va beshta toʻp bilan bronza medalini qoʻlga kiritdi.

Manbalar 

Yashayotgan insonlar
2000-yilda tugʻilganlar
8-sentabrda tugʻilganlar
Oʻzbekiston badiiy gimnastikachilari
Oʻzbekiston gimnastikachilari
Oʻzbekiston olimpiya gimnastikachilari
Oʻzbekiston badiiy gimnastikachilari
Oʻzbekiston kishilari
Oʻzbekistonda tugʻilganlar
Samarqandda tugʻilganlar
Abdulatif Abduqodirov

Abdulatif Abdukadirov (; 9-avgust 1987-yil) — oʻzbek nafaqadagi futbolchisi, hujumchisi va yarim himoyachisi.

Futbolchilik faoliyati 
Abdulatif oʻsmirlik chogʻida Toshkentning "Paxtakor" jamoasining oʻrinbosarlari tarkibida oʻynagan. U kattalar safidagi faoliyatini 2006-yilda Toshkentning „Lokomotiv“ jamoasida boshlagan va 4,5 yil davomida Oʻzbekiston oliy ligasida 22 ta oʻyinda maydonga tushib, 2009-yil 3-oktyabrda „Navbahor“ (2:0) darvozasiga bitta gol urgan. 2010-yilgi mavsumda u „Qizilqum“ga koʻchib oʻtgan, biroq u yerda faqat bitta oʻyin oʻtkazgan.

Keyin bir necha yil Oʻzbekiston quyi liga klublarida toʻp urdi, jumladan, 2012-yilda „NBU-Osiyo“ klubi tarkibida birinchi ligada 22 ta gol urdi, oʻz klubining eng yaxshi toʻpurariga aylandi va eng yaxshi toʻpurarlar beshligiga kirdi. 2014-yilning birinchi yarmida u NBU-Osiyoda oʻynashni davom ettirdi va mavsum davomida kamida 18 ta gol urdi. 2014-yilning yoz oyida Abdulatif Abdukadirov „Andijon“ oliy liga klubiga oʻtib, u bilan bir yarim yil vaqt oʻtkazib, 27ta oʻyin oʻtkazib, 4ta gol urdi.

2016-yilda u birinchi liganing „Oqtepa“ klubiga oʻtdi, biroq mavsum davomida jamoa faoliyatini toʻxtatdi.

2017-yilning mart oyida Abdulatif qarindoshi boʻlgan boshqa oʻzbekistonlik hujumchi Alisher Azizov bilan birga Qirgʻizistonning „Dordoy“ klubiga oʻtdi. Mavsum boshida u Qirgʻiziston Superkubogi uchun oʻyinda qatnashib, „Alay“ ga yutqazib qoʻydi, ammo keyin klubni tark etdi.

Manbalar

Havolalar 

 Abdulatif Abduqodirov Footballfacts saytida
 Abdulatif Abduqodirov Soccerway saytida
 Abdulatif Abduqodirov Transfermarkt saytida

1987-yilda tugʻilganlar
9-avgustda tugʻilganlar
Yashayotgan insonlar
Oʻzbekistonlik erkak futbolchilari
Lokomotiv Toshkent futbol klubi futbolchilari
Qizilqum klubi futbolchilari
NBU-Osiyo klubi futbolchilari
Andijon klubi futbolchilari
Oqtepa klubi futbolchilari
FC Dordoy Bishkek futbolchilari
Oʻzbekistonlik muhojir erkak futbolchilari
Futboldagi erkak hujumchilar
Oʻzbekiston Superligasi futbolchilari
Oʻzbekiston Pro ligasi futbolchilari
Qirgʻiziston Premyer-ligasi futbolchilari
Qirgʻizistondagi chet ellik erkak futbolchilar
SSSRda tugʻilganlar
Oʻzbekiston SSRda tugʻilganlar
Oʻzbekiston kishilari
Alifbo boʻyicha sportchilar
Kvadrat ildiz

Kvadrat ildiz — matematika fanida keng ishlatiladi. Biror sonning 0.5 darajasini odatda kvadrat ildiz deb ishlatamiz.

Ildizlarni oʻrganish endigina boshlayotganlar birinchi kvadrat ildiz mavzusidan boshlaydi.

Funksiya grafigi 
Asosiy kvadrat ildiz funksiyasi   manfiy bo'lmagan haqiqiy sonlar to'plamiga ega funktsiyadir. Geometrik nuqtai nazardan, kvadrat ildiz funktsiyasi kvadratning maydonini uning yon uzunligiga ko'rsatadi.

Yana qarang 

 Kvadrat tenglama
Dilnoza Rahmatova

Dilnoza Bakirovna Rahmatova (tugʻ. 7-fevral 1998-yil, Oʻzbekiston) — yakkalik va juftlik bahslarida, asosan, 200 va 500 metrga suzish boʻyicha oʻzbekistonlik eshkak eshuvchi-kanoechi, Oʻzbekiston terma jamoasi aʼzosi. Osiyo chempioni, Osiyo oʻyinlari va jahon chempionati sovrindori, XXXII yozgi Olimpiya oʻyinlari ishtirokchisi.

Faoliyati 
2012-yildan buyon Oʻzbekiston terma jamoasida Rustam Mirzadiyarov bilan shugʻullanib kelmoqda. 2015-yilda Montemor-i-Velyuda (Portugaliya) eshkak eshish va kanoeda eshkak eshish boʻyicha yoshlar oʻrtasida oʻtkazilgan jahon chempionatida u 200 metrga yugurishda bronza, juftlik bahslarida esa 200 metrga kumush medalni qoʻlga kiritdi.

2017-yili Shanxayda (Xitoy) eshkak eshish va kanoeda eshkak eshish boʻyicha oʻtkazilgan Osiyo chempionatida u Nilufar Zokirova bilan 200 metrga juftlik yoʻnalishida oltin, 500 metrga suzishda kumush medalni qoʻlga kiritdi. Shu yili Zulfiya nomidagi Davlat mukofoti bilan taqdirlangan.

2018-yilda Jakartada (Indoneziya) boʻlib oʻtgan Yozgi Osiyo oʻyinlarida Nilufar bilan juftlik bahslarida 500 metrga suzishda kumush medal, shuningdek, 200 metrga yakkalik suzishda bronza medali ham qoʻlga kiritildi.

2019-yili Pitesti shahrida (Ruminiya) eshkak eshish va kanoeda eshkak eshish boʻyicha yoshlar oʻrtasida oʻtkazilgan jahon chempionatida Nilufar Zokirova bilan juftlik yoʻnalishida 43,340 soniya natija koʻrsatib, 200 metrga suzishda oltin medalni qoʻlga kiritdi. Vengriyaning Cegled shahrida eshkak eshish va kanoeda eshkak eshish boʻyicha oʻtkazilgan jahon chempionatining juftlik bahslarida Nilufar bilan 200 metrga suzishda u 46,60 soniya natija bilan bronza medalini qoʻlga kiritdi. Bundan tashqari, ular 500 metr masofaga beshinchi oʻrinni egalladilar va shu tariqa Tokioda (Yaponiya) boʻlib oʻtadigan yozgi Olimpiya oʻyinlariga yoʻllanma bilan taqdirlandi. Oʻsha yili Moskvada boʻlib oʻtgan Rossiya Prezidenti kubogida 500 metr masofaga oʻtkazilgan musobaqada Nilufar bilan birga 1:59,046 daqiqa natija bilan ikkinchi oʻrinni egalladi. 2019-yilda Duysburgda (Germaniya) eshkak eshish va kanoeda eshkak eshish boʻyicha Jahon kubogining ikkinchi bosqichida kumush medalni qoʻlga kiritdi.

XXXII Yozgi Olimpiya oʻyinlarida 500 metr masofaga dastlabki suzish bahslarida Nilufar Zokirova bilan juftlikda toʻrtinchi natijani (2: 04,854 daqiqa) koʻrsatdi va shu tariqa chorak finalda yarim final yoʻllanmasi uchun kurash olib boradi. Chorak finalda ular suzish boʻyicha ikkinchi natijani (2: 04,450 daqiqa) koʻrsatdi va yarim finalga yoʻl oldi.

200 metrga yakkalik suzish bahslarida Dilnoza chorak finalda uchinchi natijani koʻrsatdi (46,645 soniya), ammo bu keyingi bosqichga chiqish uchun yetarli boʻlmadi va u oʻz chiqishlarini yakunladi.

Unvon va mukofotlari 
 „Kelajak bunyodkori“ medali

Manbalar 

Yashayotgan insonlar
1998-yilda tugʻilganlar
7-fevralda tugʻilganlar
Oʻzbekiston baydarka va kanoechilari
Oʻzbekistonda tugʻilganlar
Oʻzbekiston kishilari
Nilufar Zokirova

Nilufar Obidjonovna Zokirova (tugʻ. 15-iyun 1997-yil, Toshkent, Oʻzbekiston) — oʻzbekistonlik eshkak eshuvchi-kanoechi yakkalik va juftlik, asosan 200 va 500 metrga suzish boʻyicha, Oʻzbekiston terma jamoasi aʼzosi. Osiyo chempioni, Osiyo oʻyinlari va jahon chempionati sovrindori, XXXII yozgi Olimpiya oʻyinlari ishtirokchisi.

Faoliyati 
Nilufar Zokirova kanoeda eshkak eshishni ilk bora bosh murabbiyi Aleksandr Jujgov rahnamoligida boshladi, 2014-yildan buyon esa u terma jamoada Rustam Mirzadiyarov qoʻl ostida Toshkentning Boʻzsuv kanali shugʻullanishni davom ettirdi.

2017-yili Shanxayda (Xitoy) eshkak eshish va kanoeda eshkak eshish boʻyicha oʻtkazilgan Osiyo chempionatida Dilnoza bilan juftlik bahslarida 200 metrga suzishda oltin, 500 metrga suzishda kumush medalni qoʻlga kiritdi.

2018-yili Jakartada (Indoneziya) boʻlib oʻtgan Yozgi Osiyo oʻyinlarida Dilnoza Rahmatova bilan juftlik bahslarida 500 metrga suzish boʻyicha kumush medalni qoʻlga kiritdi.

2019-yili Pitesti (Ruminiya) shahrida eshkak eshish va kanoeda eshkak eshish boʻyicha yoshlar oʻrtasida oʻtkazilgan jahon chempionatida Dilnoza Rahmatova bilan juftlik yoʻnalishida 43,340 soniya natija koʻrsatib, 200 metrga suzishda oltin medalni qoʻlga kiritdi. Vengriyaning Cegled shahrida eshkak eshish va kanoeda eshkak eshish boʻyicha oʻtkazilgan jahon chempionatining juftlik yoʻnalishida Dilnoza bilan 200 metrga suzishda u 46,60 soniya natija bilan bronza medalini qoʻlga kiritdi. Bundan tashqari, ular 500 metr masofaga beshinchi oʻrinni egalladilar va shu tariqa Tokioda (Yaponiya) boʻlib oʻtadigan yozgi Olimpiya oʻyinlariga yoʻllanma bilan taqdirlandi. Oʻsha yili Moskvada 500 metr masofaga oʻtkazilgan Rossiya Prezidenti kubogida Dilnoza 1:59,046 daqiqa natija bilan ikkinchi oʻrinni egalladi. 2019-yilda Duysburgda (Germaniya) eshkak eshish va kanoeda eshkak eshish boʻyicha Jahon kubogining ikkinchi bosqichida kumush medalni qoʻlga kiritdi.

XXXII yozgi Olimpiya oʻyinlarida 500 metr masofaga dastlabki poygada Dilnoza Rahmatova bilan juftlikda toʻrtinchi natijani (2: 04,854 daqiqa) koʻrsatib, chorak finalga yoʻl oldi. Chorak finalda ular suzish boʻyicha ikkinchi natijani (2: 04,450 daqiqa) koʻrsatdi va yarim finalga yoʻl oldi.

200 metr masofaga yakkalik bahslarida Nilufar chorak finalda oltinchi natijani (48,995 soniya) koʻrsatdi va oʻz chiqishlarini yakunladi.

Unvon va mukofotlari 
 „Kelajak bunyodkori“ medali

Manbalar 

Yashayotgan insonlar
1997-yilda tugʻilganlar
15-iyunda tugʻilganlar
Oʻzbekiston baydarka va kanoechilari‎
Oʻzbekistonda tugʻilganlar
Toshkentda tugʻilganlar
Oʻzbekiston kishilari
Asila Mirzayorova

Asila Ubaydulla qizi Mirzayorova (1999-yil 3-iyul, Qarshi, Qashqadaryo viloyati, Oʻzbekiston) – oʻzbekistonlik para yengil atletikachi. Yengil atletikaning uzunlikka sakrash yoʻnalishidagi musobaqalarda ishtirok etadi. Oʻzbekiston terma jamoasi aʼzosi. 2020-yilgi Yozgi Paralimpiada oʻyinlarida kumush medali sovrindori, Yozgi Paraosiyo oʻyinlarida bronza medali sohibasi. Shuningdek, Paralimpiya chempioni.

Tarjimayi holi 
Asila 1999-yilda Qarshi shahrida tugʻilgan. 15 yoshiga qadar u mutlaq koʻrish qobiliyatiga ega boʻlgan va musiqa maktabida pianino chalishni oʻrgangan. Boshidan olgan jarohatdan soʻng koʻrish qobiliyatini yoʻqotgan va keyinchalik sport bilan shugʻullana boshlagan.

Toshkent davlat iqtisodiyot universitetida (TDIU) tahsil olgan.

2021-yilda Oʻzbekiston belgisi koʻkrak nishoni bilan taqdirlangan. 2021-yilda Oʻzbekiston Respublikasi Prezidenti Shavkat Mirziyoyevning farmoni bilan unga Oʻzbekiston Respublikasida xizmat koʻrsatgan sportchi unvoni berilgan.

Faoliyati 
2016-yildan murabbiy Sardor Abduxoliqov rahbarligida paralimpiya sporti bilan shugʻullana boshlagan. 2017-yildan boshlab xalqaro musobaqalarda qatnasha boshlagan. Oʻsha yili paraatletika boʻyicha Oʻzbekiston chempionatida gʻolib chiqdi. Oʻsha yili oʻsmirlar oʻrtasidagi Para-Osiyo oʻyinlarida uzunlikka sakrashda oltin medalni qoʻlga kiritgan. 2018-yili Jakartada (Indoneziya) boʻlib oʻtgan Yozgi Paraosiyo oʻyinlarida uzunlikka sakrashda 4,47 metr natija bilan bronza medalini qoʻlga kiritgan. 2019-yilda Dubayda (BAA) boʻlib oʻtgan Yengil atletika boʻyicha Jahon chempionatida (HPK) 4,44 metr natija bilan yettinchi oʻrinni egallagan.

2021-yilda Dubayda (BAA) Paralimpiya yengil atletika boʻyicha Gran-pri bosqichida uzunlikka sakrash boʻyicha oltin medalni qoʻlga kiritgan. Tokioda (Yaponiya) boʻlib oʻtgan Yozgi Paralimpiya oʻyinlarida T11 toifasida uzunlikka sakrash bahslarida 4,91 metrga sakrab, oʻyinlarning kumush medalini qoʻlga kiritgan.

2023-yilda Parij shahrida Para yengil atletika boʻyicha Jahon chempionatida uzunlikka sakrash T11 boʻyicha ayollar oʻrtasida 5,13 metrga sakrash bilan oltin medalni qoʻlga kiritdi. Ushbu natija bilan Asila Mirzayorova 2024-yilgi Yozgi Paralimpiada oʻyinlariga yoʻllanma oldi.

2024-yilgi Parij Paralipiadasida uzunlikka sakrash bahsida 5,22 metrga sakrab, musobaqa rekordini yangiladi va oltin medalni qoʻlga kiritdi.

Mukofotlari 
 Yilning eng yaxshi ayol paralimpiyachisi
  „Oʻzbekiston Respublikasida xizmat koʻrsatgan sportchi“ faxriy unvoni (2021-yil)
  „Oʻzbekiston iftixori“ faxriy unvoni (2024-yil)

Manbalar 

Kishilar
Yashayotgan insonlar
1999-yilda tugʻilganlar
3-iyulda tugʻilganlar
Oʻzbekiston para-yengil atletikachilari
Paralimpiada oʻyinlaridagi oʻzbekistonlik kumush medal sohiblari
Paralimpiya oʻyinlaridagi oʻzbekistonlik oltin medal sohiblari
Boburjon Omonov

Boburjon Zoirjon oʻgʻli Omonov (tugʻ. 2000-yil 11-oktyabr, Marhamat tumani, Andijon viloyati, Oʻzbekiston) – oʻzbekistonlik para yengil atletikachi, yadro uloqtirish boʻyicha F41 toifasida ixtisoslashgan. Para-Osiyo oʻyinlari, Yengil atletika boʻyicha Jahon chempionati hamda Tokio va Parij Paralimpiya oʻyinlari gʻolibi.

Faoliyati 
2016-yildan murabbiy Mavlon Haydarov rahbarligida paralimpiya sporti bilan shugʻullana boshladi. 2017-yildan boshlab u xalqaro musobaqalarda qatnasha boshladi. 2018-yilda Jakartada (Indoneziya) boʻlib oʻtgan Yozgi Para-Osiyo oʻyinlarida gʻolib boʻldi. 2019-yilda Dubayda (BAA) oʻtkazilgan Yengil atletika boʻyicha Jahon chempionatida (HPK) yadro uloqtirishda 14,31 metr natija bilan oltin medal va Tokiodagi Paralimpiya oʻyinlariga litsenziyani qoʻlga kiritdi.

2021-yilda boʻlib oʻtgan Yozgi Paralimpiya oʻyinlarida F41 toifasida erkaklar oʻrtasida yadro uloqtirish boʻyicha oltin medalni qoʻlga kiritdi, Boburjon Omonov 14,06 metr natija bilan Paralimpiya rekordini yangiladi. Oʻsha yili Oʻzbekiston Respublikasi Prezidenti Shavkat Mirziyoyev Omonovni Oʻzbekiston iftixori faxriy unvoni bilan taqdirladi.

Boburjon 2023 yil iyul oyida Parijda (Frantsiya) boʻlib oʻtgan yengil atletika boʻyicha jahon chempionatida F41 toifasida erkaklar oʻrtasida yadro uloqtirish boʻyicha 14 m 73 sm natija koʻrsatib, oltin medalni qoʻlga kiritdi va shu tariqa jahon chempionati rekordini yangiladi hamda 2024-yilgi Yozgi Paralimpiya oʻyinlari litsenziyasini qoʻlga kiritdi.

Oʻsha yilning oktabr oyida Xanchjou shahrida (Xitoy) boʻlib oʻtgan yozgi Paraosiyo oʻyinlarining F41 toifasida erkaklar oʻrtasida yadro uloqtirish boʻyicha Boburjon Omonov 13,14 metr natija bilan oltin medalni qoʻlga kiritdi. Shuningdek, u ushbu fan boʻyicha Paraosiyo oʻyinlari rekordini oʻrnatdi.
Boburjon Omonov 2024-yilgi Parij Paralimpiya oʻyinlarida 14.32 metr natija qayd etib, ikki karra paraolimpiya chempioniga aylandi.

Eʼtiborlisi, 23 yoshli sportchi Tokioda oʻzi oʻrnatgan rekordini yangiladi.

Mukofotlari 
2021-yilda Oʻzbekiston iftixori faxriy unvoni bilan mukofotlangan.

2024-yilda „Oʻzbekiston Respublikasida xizmat koʻrsatgan sportchi“ faxriy unvoni berilgan

Manbalar 

Kishilar
Yashayotgan insonlar
Oʻzbekiston para-yengil atletikachilari
Paralimpiya oʻyinlaridagi oʻzbekistonlik oltin medal sohiblari
Marta Rostoburova

Marta Vladislavovna Rostoburova (tugʻ. 29-mart 1996-yil, Toshkent, Oʻzbekiston) — badiiy gimnastika boʻyicha oʻzbek sportchisi, Oʻzbekiston terma jamoasi aʼzosi. 2016-yilgi Yozgi Olimpiya oʻyinlari ishtirokchisi, badiiy gimnastika boʻyicha Osiyo chempionati sovrindori.

Martaba 
2001-yilda Tatyana Rogova rahbarligida Toshkentda badiiy gimnastika bilan shugʻullana boshladi. 2010-yildan badiiy gimnastika boʻyicha Oʻzbekiston terma jamoasi aʼzosi. 2012-yilda u Lyudmila Polivanova rahbarligida mashgʻulotlarni boshladi.

2013-yilda u Kiyevda (Ukraina) oʻtkazilgan badiiy gimnastika boʻyicha jahon chempionatida guruh mashqlarida qatnashib, jami 27,399 ball toʻpladi va faqat oʻn toʻqqizinchi oʻrinni egalladi. Toshkent shahrida oʻtkazilgan badiiy gimnastika boʻyicha Osiyo chempionatida guruh mashqlarida koʻpkurash va oʻnta tayoq bilan mashq bajarishda qitʼamizning bronza medallarini qoʻlga kiritdi. 2014-yilda Marta Izmirda (Turkiya) oʻtkazilgan badiiy gimnastika boʻyicha jahon chempionatida guruh mashqlarida qatnashdi. Ikki mashq yakuni boʻyicha Oʻzbekiston terma jamoasi 30,116 ball toʻpladi va bor-yoʻgʻi oʻn oltinchi oʻrinni egalladi.

2015-yilda Marta Stuttgartda (Germaniya) oʻtkazilgan badiiy gimnastika boʻyicha jahon chempionatida guruh mashqlarida ikkita mashq yigʻindisi boʻyicha jamoa bilan birgalikda 32,566 ball toʻpladi va atigi oʻninchi oʻrinni egalladi. Chechxonda (Koreya Respublikasi) badiiy gimnastika boʻyicha oʻtkazilgan Osiyo chempionatida u koʻpkurash va lentalar bilan guruh mashqlarida bronza medalini qoʻlga kiritdi.

2016-yil aprel oyida Rio-de-Janeyroda (Braziliya) Olimpiada oʻyinlari boʻyicha test musobaqalari boʻlib oʻtdi, unda Oʻzbekiston terma jamoasi Marta bilan birgalikda 32.832 ball toʻpladi va ikkinchi oʻrinni egalladi va shu orqali Olimpiada oʻyinlariga litsenziya qoʻlga kiritdi. Oʻyinlar oldidan u Hyuston shahrida (AQSh) jamoa bilan mashgʻulot oʻtkazdi. Rio-de-Janeyroda (Braziliya) boʻlib oʻtgan XXXI yozgi Olimpiya oʻyinlarida guruh mashqlari, saralash bahslarida Oʻzbekiston terma jamoasi bor-yoʻgʻi 31,166 ball toʻplab, oʻn ikkinchi oʻrinni egalladi, ammo turnirning final qismiga chiqa olmadi.

Manbalar 

Yashayotgan insonlar
1996-yilda tugʻilganlar
29-martda tugʻilganlar
Oʻzbekiston badiiy gimnastikachilari
Oʻzbekiston gimnastikachilari
Oʻzbekiston olimpiya gimnastikachilari
Oʻzbekistonda tugʻilganlar
Oʻzbekiston kishilari
Toshkentda tugʻilganlar
Maqsud Karimov

Maqsud Karimov (; 1985-yil 2-mart, Urganch, Oʻzbekiston SSR, SSSR) – oʻzbek nafaqadagi futbolchisi, himoyachi pozitsiyasida oʻynagan. Xorazm Futbol Federatsiyasi vitse prezidenti va „Xorazm“ jamoasi rahbari. Oʻzbekiston terma jamoasida oʻynagan.

Hayoti 
Maqsud Karimov 2-mart 1985-yil Urganch shahrida tugʻilgan. Maqsud yoshligidan futbol oʻynashni ona shahri Urganchda boshlagan. U Navroʻz shaharchasidagi 22-maktabda oʻqib, tamomlagan.

Futbolchilik faoliyati 
Oʻzbekiston chempionati oliy ligasida 2006-yilda „Xorazm“ tarkibida debyut qilgan. Karimov liganing barcha 30 oʻyinini maydonda oʻtkazgan jamoaning asosiy oʻyinchisi edi. Mavsum yakunida klub oliy divizionni tark etdi va 2007-yilda „Vobkent“ klubiga oʻtdi. Oʻsha mavsumda klub oliy ligani ham tark etdi, biroq Karimov kuchliroq boʻlgan „Nasaf“ klubi manfaatlari doirasiga kira oldi.

2008-yildan buyon Maqsud Karimov „Nasaf“ futbolchisi. „Nasaf“ tarkibida 2008-yilgi deyarli barcha oʻyinlarda qatnashgan. 2009-yilda esa Viktor Kumikovning jamoaga bosh murabbiy etib kelishi bilan jamoa tarkibi deyarli 95 foizga oʻzgardi, ammo Maqsud Karimov jamoada qoldi. 2011-yilda jamoani Anatoliy Demyanenko qabul qilib oldi va u ham asosiy tarkibdagi oʻrinni Maqsudga ishonib topshirdi. 2018-yilning 25-noyabr kuni u „Nasaf“ bilan soʻnggi oʻyinida maydonga tushdi va shundan soʻng futbolchilik faoliyatini yakunladi.

Yutuqlar 

 Oʻzbekiston Kubogi sohibi: 2015
 Oʻzbekiston Superkubogi sohibi: 2016
 AFC Kubogi chempioni: 2011

Manbalar

Havolalar 

 FootballFacts.ru saytidagi profil
 Milliy futbol jamoalari  veb-saytidagi profil
 Futbol yoʻli  profili _
 Transfermarktda oʻyinchi profili (inglizcha) .

1985-yilda tugʻilganlar
2-martda tugʻilganlar
Urganchda tugʻilganlar
Yashayotgan insonlar
Kishilar
Erkak futbol yarim himoyachilari
Alifbo boʻyicha futbolchilar
Oʻzbekistonlik erkak futbolchilari
Xorazm futbolchilari
Vobkent klubi futbolchilari
Nasaf klubi futbolchilari
Qizilqum klubi futbolchilari
Oʻzbekiston Superligasi futbolchilari
Oʻzbekiston Pro ligasi futbolchilari
Oʻzbekiston milliy terma jamoasi erkak futbolchilari
Oʻzbekiston futboli funksionerlari
Alifbo boʻyicha sportchilar